Document ID: 32009R1269

KOMISIJAS REGULA (ES) Nr. 1269/2009
(2009. gada 21. decembris),
ar ko groza Regulu (EK) Nr. 243/2007 attiecībā uz barības piedevas minimālo saturu gaļas cūku barībā
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
tā kā:
(1)
Ar Komisijas Regulu (EK) Nr. 243/2007 (2) no Aspergillus niger (CBS 101.672) iegūto fermentu preparātu 3-fitāze 10 gadus atļāva lietot kā zootehnisko piedevu kategorijas barības piedevu atšķirtiem sivēniem, gaļas cūkām un gaļas cāļiem.
(2)
Saskaņā ar Regulas (EK) Nr. 1831/2003 13. panta 3. punktu minētā fermentu preparāta atļaujas turētājs BASF SE iesniedza pieteikumu un tādējādi piekrita grozīt atļaujas nosacījumus attiecībā uz gaļas cūkām, samazinot piedevas minimālo saturu barībā. Pieteikumam bija pievienoti attiecīgie dati, kas pamato grozījumus.
(3)
Iestāde 2009. gada 7. jūlija atzinumā secināja, ka ir pietiekami pierādījumi, lai atbalstītu no Aspergillus niger (CBS 101.672) iegūtā fermentu preparāta 3-fitāze iedarbīgumu gaļas cūkām ar mazāku minimālo saturu - 100 FTU uz kilogramu kompleksās barības (3).
(4)
Tāpēc attiecīgi jāgroza Regula (EK) Nr. 243/2007.
(5)
Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 243/2007 pielikuma septītajā slejā par minimālo saturu vārdus “280 FTU” aizstāj ar vārdiem “100 FTU (4)”.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 21. decembrī

Labels: 17
6